recursal/Fanatic-Fandom huggingface dataset:
Αδολφή

Υπονοούμενο ότι τα αδόλφια "*την ισιώνουν την σβάστικα"*.

ΠΑΡΑΔΕΙΓΜΑΤΑ

* Οι χρυσαυγίτες φοβούνται μην τους βγει ο γιος τους **αδολφη**

* Οπως ειχε πει και μια "**αδολφη** ψυχη" του #Netanyahu: Τον Χιτλερ δεν τον εχει κρινει ακομα η ιστορια.

* λάθος αξάν χρυσέ μου! Έχεις μια **αδολφή** που τη λένε Χρυσή Αυγή

* Πως θα χαιρετίζονται μεταξύ τους αυτοί οι.. μαιμού νεοναζί?? 'Γεια σου **Αδολφή**' 'Τι κανεις αγάπη?'

* το ψωμι παιδεια ελευθερια το πανε ή ακομα; ***ΑδΟλφες**και παλλικαρια γιναμε μαλλια κουβαρια* μου φαινεται...
Άμε θαλάσσωσε

Στο ιδίωμα της Ικαρίας είναι κατάρα που σημαίνει «φύγε από μπροστά μου, εξαφανίσου» και προέρχεται κατά μία εκδοχή από την καταδίκη σε «θαλάσσωμα» δηλαδή εξορία χωρίς δικαίωμα επιστροφής που υποτίθεται ότι επιβαλλόταν ως εσχάτη των ποινών σε όσους πρόδιδαν στους πειρατές την παρουσία κατοίκων στο νησί τον καιρό της αφάνειας (16ος αιώνας, μετά την αναχώρηση των Γενοβέζων και πριν την άφιξη των Τούρκων, όπου υποτίθεται ότι οι Καριώτες είχαν υιοθετήσει μια στρατηγική επιβίωσης που στηριζόταν στην αυτάρκεια και την απόκρυψη). Δες εδώ.
Ανδρομούνι

Ελληνική εκδοχή του μαντζάϊνα , του πολιτικά καρα-ορθού αυτομισούμενου και μουνομαστιγούμενου μουνιενιέ όστις προδραστικώς υιοθετεί φεμινιστικές μανιέρες εις βάρος συμβατικών ανδρικών συνηθειών και της λεγομένης πατριαρχίας.

Όπως και με το μαντζτάϊνα, ***ανδρομούνι*** επίσης αποκαλείται η ανδρική σουφρα, το κωλόμουνο.

Εναλλακτικά: ***μουνανδράποδο***.

## Αντί παραδείγματος

Στην σειρά *Who is America,* ο Sasha Baron Coen υποδύεται ένα αρχετυπικό ***ανδρομούνι***,  τον Dr. Nira Cain-N'Degeocello. Πρόκειται για αριστερό ακτιβιστή και λέκτορα «gender studies» ο οποίος ποδηλατοδρομεί ανά τας ΗΠΑ προσπαθώντας να «επουλώσει τις πληγές» που άφησε η ήττα της Hillary .

Στο 6ο επεισόδιο της σειράς ο Dr. Nira γεννάει πρωκτικά μια κούκλα, με την βοήθεια ενός πνευματικού τσαρλατάνου και μιας δύστυχης μετανάστριας μαίας-«δούλης», προκειμένου να αφουγκραστεί τις οδύνες του τοκετού:

> *Eight months ago, I went through the misogynistic and shameful process of impregnating my female partner, Naomi. In order to make amends, for two months I wore an empathy belly (...) I feel if men could empathize with women and the birthing process, that the world problems would be cured. Why not give birth from a male uterus, through our birth canal? I have been preparing my passage to give birth (...) Well, currently, I have here, a doll. So the plan is to put this in my momb, my male womb. I have a doula who is going to remove it during a birthing experience.*
>
>

Παρακολουθήστε απόσπασμα του επεισοδίου με δική σας ευθύνη:

>
>
>

>
> *© Vrastaman*
>
>
>

>
>
>
Sportwashing

Μία από τις λέξεις του 2022 κατά το Inside Story. Είναι η χορηγία ή η προώθηση αθλητικών εκδηλώσεων με σκοπό τη βελτίωση μιας αμαυρωμένης φήμης ή την απόσπαση της προσοχής από μια αμφιλεγόμενη δραστηριότητα, η οποία ξανάρθε στην επικαιρότητα με το Μουντιάλ του Κατάρ. To *καταραμένο Μουντιάλ* είναι μία από τις λέξεις του 2022 κατά το ιστολόγιο του Νίκου Σαραντάκου.

ΠΑΡΑΔΕΙΓΜΑ

Κι ακριβώς επειδή λίγοι ασχολήθηκαν με τους χιλιάδες νεκρούς εργάτες ή τα δικαιώματα των μειονοτήτων στο αραβικό κρατίδιο, το **sportswashing** του Κατάρ πέτυχε και σίγουρα θα ανοίξει την όρεξη και σε άλλα αυταρχικά καθεστώτα. (Inside Story).
Αναρχοεθνίκι

Ο αναρχοεθνικιστής, ο οποίος θεωρεί ότι ένα έθνος και μια εθνότητα οφείλει να αναπτύσσεται στο έπακρο ακόμη και ενάντια στις επιταγές του κράτους και της εξουσίας του, που μπορεί να το καταπιέζουν, ιδίως αν είναι σοσιαλιστικές, σοσιαλδημοκρατικές, μαζοδημοκρατικές κ.ο.κ. Το *αναρχοεθνίκι* συνδυάζει με ένταση δύο διαφορετικά πράγματα μεταξύ τους, ήτοι τον αναρχικό αντικρατισμό και το τριπάκι με την ανωτερότητα ενός έθνους ή εθνότητας κ.τ.ό.

ΠΑΡΑΔΕΙΓΜΑ

**Αναρχοεθνικι** τον κοβω.Καπου λεει οτι ο ανθελληνισμος ειναι λαλακια. (Φόρουμ).
Αγγελοσκίασμα

Η στιγμή που κάποιος πλησιάζει τον θάνατο και σκιάζεται από τον άγγελό του, δηλαδή τον Χάρο, ή κάποια άλλη στιγμή συνάντησης με αγγέλους σε οράματα. Το βρίσκουμε κυρίως στην Κρήτη, αλλά όχι μόνο.

ΠΑΡΑΔΕΙΓΜΑΤΑ

1. Το **Αγγελόσκιασμα** αποτελείται από τα θραύσματα της περίπλοκης ιστορίας του Τζόννυ και της Κασσιανής, του μπάτσου και της αγίας, των διδύμων και της τρίτης Παναγίας, του Βασιλιά των ξωτικών, του γελωτοποιού, του δαίμονα και της νοσοκόμας, του χαρτοπαίκτη και της ποδηλάτισσας, του Βαλαάμ και της Φεβρουαρίας, του σχοινοβάτη, του ζωγράφου και του κυρίου Μυστηρίου, της επιστολής που έγραψε (ή δεν έγραψε) η Νίνα και έλαβε (ή δεν έλαβε) η Ρεγγίνα, της πτήσης του περιστεριού (με την επιστολή δεμένη στο πόδι) πάνω από την πόλη και του άγγελου, που το έσκασε από το Νυκτόραμα του Ζωολογικού Κήπου. Η αφήγηση είναι ποιητική και αποσπασματική, η πλοκή ημιτονοειδής και σκοτεινή, τα ντεκόρ ζοφερά και ψυχεδελικά, οι διδαχές ορθογραφημένες και ανορθόδοξες, οι σκοποί διαφανείς, αλλά μεταμφιεσμένοι. (Μπήτνικ Νικ Εδώ).
2. αδέλφια, τους ήχους τους αδιάβλητους από τις σάλπιγγες του κόσμου καθώς αντιλαλούν μέσα απ' τα κρανία και τις καρδιές των ποιητών που ήταν, που είναι και θα είναι, γιατί είναι οι στίχοι αυτοί δικοί σας, δικοί μου και δικοί μας! Σας προσκαλώ αδέλφια, σας προκαλώ συγχρόνως, γιατί ό,τι μένει ζωντανό στ' **αγγελοσκίασμα**. (Εδώ).
Αλυσίδα

1. Σειρά ομοειδών καταστημάτων.
2. Οι *αλυσίδες* στον πληθυντικό είναι οι *χειροπέδες*.
3. Οι *αλυσίδες* στον πληθυντικό είναι επίσης η *φυλακή* λόγω του ότι παλαιότερα περνούσαν αλυσίδες στα χέρια και στα πόδια των κρατουμένων για να μη δραπετεύσουν.
4. *Είναι για τις αλυσίδες* λέγεται όταν κάποιος είναι επικίνδυνα τρελός ή ανόητος.
5. *Αλυσίδες* λέγεται και ο *γάμος*, τα *δεσμά του γάμου*.
6. *Πάει αλυσίδα το πράμα* λέγεται για όμοια πράγματα που το ένα φέρνει το άλλο.
7. Μια οποιαδήποτε κατάσταση υποδούλωσης και καταπίεσης.

ΠΑΡΑΔΕΙΓΜΑΤΑ

1. Έχει μια **αλυσίδα** από σούπερ μάρκετ.
2. Ως και στα πόδια μου μού 'βαλαν **αλυσίδες**, και να βγω μάνα μου δεν έχω πια ελπίδες. (Λαϊκό τραγούδι).
3. Τον έχουν πέντε χρόνια στις **αλυσίδες**.
4. Μην τον πολυπειράζεις γιατί είναι για τις **αλυσίδες** και δεν ξέρεις πώς θα ξεσπάσει. (Λεξικό Γεωργίου Κάτου).
5. Ήταν τόσο γκρινιάρα η γυναίκα του που κάποια στιγμή δεν άντεξε, έσπασε τις **αλυσίδες**.
6. Πήρε το πτυχίο Ιατρικής, έκανε το αγροτικό του, το μεταπτυχιακό, το Διδακτορικό, την εξειδίκευση, τώρα είναι άνεργος, ξέρεις, πάει **αλυσίδα** το πράγμα.
7. Ο δραπέτης (Βαγγέλης Γερμανός) Παίρνω σβάρνα τα στενά

μόνος με τη μηχανή
μα δε βρίσκω πουθενά
κάτι να με συγκινεί

Θα ‘θελα να ‘χα φτερά
σαν του Δαίδαλου γερά
να πετάξω σαν πουλί
στη ζωή μου την τρελή

Τις **αλυσίδες** μου τώρα θα σπάσω
τα όνειρά μου προτού να ξεχάσω
δεν έχω τίποτα για να το χάσω
τις αλυσίδες μου τώρα θα σπάσω
θα σπάσω ….

Προκειμένου ν’ αφεθώ
στην αυτοκαταστροφή
λέω ν’ απογειωθώ
στην επόμενη στροφή

Έτσι που στριφογυρνάς
την ουρίτσα σου θα φας
τίποτ’ άλλο, γεια χαρά
γέρο κόσμε κοιλαρά …

Τις αλυσίδες μου τώρα θα σπάσω
τα όνειρά μου προτού να ξεχάσω
δεν έχω τίποτα για να το χάσω
τις αλυσίδες μου τώρα θα σπάσω
θα σπάσω
Katura

Πικρό λολοπαίγνιο για τους θλιβερά ασελγημένους Ελληνικούς οικοτόπους που *καικαλά* υπάγονται στο ευρωπαϊκό προγράμματα για την προστασία της φύσης *Natura 2000.*

## ΠΑΡΑΔΕΙΓΜΑΤΑ

- *Άλλο NATURA κι άλλο άει **ΚΑΤΟΥΡΑ**... (εδώ)*

*- Μετατροπή περιοχής NATURA σε **ΚΑΤΟΥΡΑ** στη Γιάλοβα* (εκεί)

*- Αν στις περιοχες NATURA χτιζεις (εστω και στα 50 στρεμματα) τοτε παυουν να ειναι NATURA και γινινται **KATURA**. Λογικο δεν ειναι??!!* (παραπέρα)

*- Τι Νατούρα, τι **Κατούρα**! Εντός της προστατευόμενης περιοχής NATURA στο νότιο τμήμα του νησιού, η δημοτική αρχή αποφάσισε να παρακάμψει τη προστασία των πουλιών τσίου, και ρίχνει ανεξέλεγκτα τα σκουπίδια της περιοχής του Κορθίου* (παραδίπλα)

*© Vrastaman 2016*
Αγγελόκρουσμα

1. Το χτύπημα από τον άγγελο του θανάτου, δηλαδή το ψυχομαχητό, το ψυχορράγημα, η στιγμή του επιθανάτιου ρόγχου.
2. Μια συνθήκη τρόμου σαν τη στιγμή του θανάτου.
3. Η επιληψία.

ΠΑΡΑΔΕΙΓΜΑ

**Αγγελόκρουσμα**. Ω, συγκλονίζομαι. Θωρώ εμπρός μια θαμπή μορφή. Α, τι γυρεύεις εδώ στου μαρτυρίου μου το κρεβάτι, μπρε Γιαννού; Δεν ομιλείς; Ήρθες, φαίνεται, για να με κρίνεις! –Εσύ φταις, το κρίμα όλο δικό σου, Αλέξανδρε. –Είπα να το συλλογιστείς, Γιαννού, δεν είπα να το πράξεις. –Δεν το ψήφισα. Σα να ’μουνα κουρντισμένη γι’ αυτό. Όταν σε ζυγώνουν τόσα βάσανα! Γλίτωσαν τα καημένα τα θηλυκά, δε βαριέσαι. Ζωή με τόσους πόνους δε φελά. Είμαι πλασμένη εγώ να υπηρετώ «ανώτερα πράγματα». «Αλλά σας ερωτώ: έπρεπε πράγματι να γεννώνται τόσα κοράσια; Και αν γεννώνται, αξίζει τον κόπο ν’ ανατρέφονται;» –Απερίσκεπτος ήσουν, έπρεπε καλύτερα να τα ζυγίσεις τα πράγματα. –Τι, δεν ήθελες; Α, μπα. Δεν σε πιστεύω. Ανταριάστηκα. Εσύ με έσπρωξες, εσύ μου πήρες τα μυαλά. Το χέρι σου ήταν που κρατούσε το χέρι μου, ανάθεμα, στην κούνια εκεί, στη στέρνα, στο πηγάδι. Αν προλάβαινα, θα έκανα κι άλλα τέτοια, πολλά, πολλά. –Φύγε, Γιαννού, μη με διώκεις. Σε πήρα στο λαιμό μου, ο τάλας εγώ, σ’ έκανα Φόνισσα Φραγκογιαννού κι έτσι θα μείνεις στον αιώνα τον άπαντα, καμένη εσύ, Χαδούλα. Φύγε, φύγε, να λυτρωθώ, ψυχή παραδίνω. Και μη μιλείς, μη βάζεις μαναφούκια και στις άλλες, και σηκωθεί στο πόδι να με κυνηγά καμιά, φερ’ ειπείν, Στρίγκλα μάνα. Χάνω τη λαλιά μου, σβήνει η ανάσα μου. Αγγελοκρούομαι. Η Κυρατσούλα μου αγγίζει το μέτωπο, το σφουγγά μαλακά μ’ ένα λευκό πεσκίρι. Έπειτα γονατίζει εμπρός μου, προσεύχεται. Κλαίει σιωπηλά. Μη λυπάσαι καθόλου, κόρη μου! Αυτά είναι τα χαΐρια του ανθρώπου. Αφήστε με, ψελλίζω, να αναπαυτώ, και μου φεύγει ένα δάκρυ. Θέλω να μείνω μοναχός μου απόψε. Είναι δύο της νυκτός, λέει η Χαρίκλεια. Μ’ ατενίζουν και οι τέσσερις κι αποχωρούν. Καληνύχτα. Όλα λευκά τα βλέπω απ’ το παράθυρο, χιών βαρεία. Έρχονται πλέον τα λοίσθια! Είναι σκληρός, είναι ασήκωτος για μας ο ντουνιάς ετούτος. Κι εμείς «άχθος αρούρης». «Ασκ ολσούν τσιβιρινέ. Χαρά σ’ εκείνον που ξέρει να γυρίζει τον κόσμο αυτόν». Χαιρετώ τον Αρχάγγελο πόχει καθίσει στο προσκέφαλό μου. Παραδίδομαι, Κύριε, τελευτώ. Φέρνω τη δεξιά μου και σφαλνώ τα καπάκια των ομματιών μου, τις εκούρασα τις ομογάλακτες, μην τις βάνω και την υστερνή μου στιγμή, τις βαριόμοιρες, και σε άλλον, περιττόν, έτι κόπον. (Θωμάς Κοροβίνης, *Το Αγγελόκρουσμα. Η τελευταία νύχτα του κυρ-Αλέξανδρου*, εκδ. Άγρα, Αθήνα 2012).
Blursday

"Τι μέρα είναι; Όλες οι μέρες είναι ίδιες στην καραντίνα και έχασες το μέτρημα μέσα στη *θολούρα* (*blur*). Πολλοί θεωρούν ότι η χρονιά πέρασε σε μια στιγμή, ή ότι ζούμε τη μέρα της Μαρμότας". (Λέξεις του 2020, λόγω του απαγορευτικού και της καραντίνας για τον κορονοϊό Covid-19).

ΠΑΡΑΔΕΙΓΜΑ

Τι **blursday** έχουμε σήμερα; Θα χάσω καμιά προθεσμία γαμώτο!
Άσπρο

1. *Άσπρα* είναι τα *νεόκοπα νομίσματα*, από τη λατινική λέξη *asper* που σημαίνει τραχύς. Από εδώ ετυμολογείται και η λέξη *άσπρος* που υποκατέστησε το *λευκός* (δες) (< μεσαιωνικό ελληνικό *άσπρο(ν)* (=άσπρο νόμισμα, νόμισμα μικρής αξίας) < λατινικό *asprum* < *asperum*, ουδέτερο του *asper (=τραχύς· nummus asper: το νόμισμα που είχε πρόσφατα κοπεί και είχε ακόμη τραχιά επιφάνεια) <*ινδοευρωπαϊκό*\*h₂esp- (κόβω)*. Τα άσπρα ήταν ασημένια νομίσματα της Βυζαντινής περιόδου και νομίσματα μικρής αξίας της Τουρκοκρατίας. Συνεκδοχικώς, σημαίνει γενικά τα *λεφτά*, την *περιουσία.*
2. Στη ναρκοσλάνγκ είναι η *ηρωίνη* και η *κοκαίνη*. *Είμαι στα άσπρα* σημαίνει *είμαι στα βαριά ναρκωτικά*.
3. Το *σπέρμα*.

ΠΑΡΑΔΕΙΓΜΑΤΑ

1. Έχεις **άσπρα**, έχεις άστρα. (Παροιμία).
2. Καὶ τί πλερωμὴ θέλετε νὰ μὲ δώσετε; **Ἄσπρα**; Γρόσια; Φλωριά; Καὶ τί νάν τὰ κάμω; (Άγιος Κοσμάς ο Αιτωλός, *Πρώτη Διδαχή*).
3. Τα **άσπρα** πουλήσαν τον Χριστό, τα άσπρα πουλούν κι εσένα.
4. Τον ξέρουν σαν κάλπικο **άσπρο**.
5. Χίλια λόγια ένα **άσπρο**.
6. **Ασπρού** δουλειά δεν κάνει. (Δες).
7. Έχει δυο χρόνια τώρα που είναι στα **άσπρα**.
8. Άφησε το χασίσι κι έπεσε στα **άσπρα**.
9. Κόκκινο είναι το φανάρι μωρή μαλακομούνω, όλα **άσπρα** τα βλέπεις; (Σλανγκρ).
Αδελφούλα

Μειωτικός σεξιστικός χαρακτηρισμός για τον *ομοφυλόφιλο*, υποκοριστικό του *αδελφή, αδερφή*. Στα καλιαρντά είναι επιπλέον και η *γάτα*, που κατά τον Ηλία Πετρόπουλο, "ομοιάζει με τους κιναίδους ως προς τον έντονον ερωτισμόν και τη νωχέλεια, τα νάζια και την αγάπη για τα χάδια".

ΠΑΡΑΔΕΙΓΜΑ

Χρειαζόμαστε μια **αδελφούλα** γιατί στο διαμέρισμα υπάρχει μια αδερφοτροφή.
Ανευθυνοϋπεύθυνος

1. Για άτομο που ενώ έχει μια συγκεκριμένη ευθύνη, εντούτοις την παραμελεί υποστηρίζοντας ότι την φέρει άλλος, που φέρεται ανεύθυνα ενώ έχει νευραλγική θέση σε έναν τομέα.
2. Για άτομο που έχει οριστεί ως υπεύθυνο σε έναν τομέα, αλλά που για διάφορους λόγους δεν το αφήνουν να διεκπεραιώσει τις υποχρεώσεις του και στην πράξη του αφαιρούν την αρμοδιότητα. (Δες).

ΠΑΡΑΔΕΙΓΜΑΤΑ

1. **ΑΝΕΥΘΥΝΟΫΠΕΥΘΥΝΟΙ**. Η ευθύνη – ως χρέος και ως άλλοθι. (Μάριος Πλωρίτης).
2. Όραμα: Ο έμμισθος, **ανευθυνοϋπεύθυνος** πρόεδρος της ΔΕΥΑΚ κος Κιάρης Μηνάς μιλά για μίσος και μένος κρίνοντας εξ ιδίων τα αλλότρια… (Εδώ).
3. Ο **ανευθυνοϋπεύθυνος**. Μπροστά στο πάρτι που κάνουν κερδοσκόποι και μεσάζοντες ο υφυπουργός Ανάπτυξης Γιώργος Βλάχος βρήκε την λύση. «Πρέπει να ξεσηκώσουμε τον κόσμο. Πρέπει ο κόσμος να ενδιαφερθεί. Πρέπει ο κόσμος να πάρει την τύχη, το συμφέρον του -αν θέλετε- στα χέρια του με τις επιλογές του (…). Να πάρουν πρωτοβουλία, να αντιδράσουν. Με ποιο τρόπο θα αντιδράσουν, ας το αποφασίσει η κάθε καταναλωτική οργάνωση, αλλά και ο καθένας μας», είπε μιλώντας στο Αθηναϊκό Πρακτορείο Ειδήσεων! Για στάκα ρε μεγάλε! Ολοι εσείς που αποτελείτε τον κυβερνητικό θίασο τι ρόλο παίζετε; Είναι δυνατόν να χρεώνεις στον καταναλωτή το τρομακτικό κύμα ακρίβειας που αντιμετωπίζει; (Βαθύ Κόκκινο).
Άπερκατ

Από το αγγλικό *uppercut*. Το χτύπημα από τα κάτω.

ΠΑΡΑΔΕΙΓΜΑΤΑ

1. Ρεπόρτερ της ΕΡΤ έδωσε **άπερκατ** λαίβ σε μαθήτρια που είπε Μητσοτάκη γαμιέσαι.
2. Ντου ξύλο μπαμ **άπερκατ** κροσέ ντιρέκτ ένα δύο πάμε. (Στέφανος Χίος).
3. *Το άπερκατ ίσως είναι το πιο δύσκολο και τεχνικό από τα βασικά πυγμαχικά χτυπήματα. Απαιτεί πολλά χρόνια συστηματικής εκπαίδευσης και προπονητή με γνώση και έφεση στη λεπτομέρεια της τεχνικής. Πολλοί πυγμάχοι δεν κατορθώνουν ποτέ να μάθουν να εκτελούν σωστά άπερκατ ή απλά έχουν την ανασφάλεια ότι δε θα χτυπήσουν δυνατά τον αντίπαλο τους κατά την εκτέλεση του, οπότε το χρησιμοποιούν σπάνια.*
	* Οι βασικοί στόχου του άπερκατ είναι το σαγόνι, το συκώτι και το διάφραγμα (ηλιακό πλέγμα) και αλλάζει αρκετά η τεχνική του ανάλογα με τον στόχο.

1. * Τα άπερκατ στο σώμα έχουν στόχο όχι μόνο να χτυπήσουν το σώμα του αντιπάλου αλλά να και να κάνουν τον αντίπαλο να κατεβάσει τα χέρια με αποτέλεσμα να δημιουργηθούν ανοίγματα στην άμυνα του. Αυτό μπορεί να λειτουργήσει και αντίστροφα αφού μετά από ένα καλό συνδυασμό χτυπημάτων στο κεφάλι υπάρχουν μεγαλύτερα ανοίγματα για άπερκατ στο σώμα.

1. * Την ώρα που εκτελεί το άπερκατ ο πυγμάχος πρέπει να χαμηλώσει λίγο περισσότερο απ’ ό,τι στη συνηθισμένη του θέση μάχης. Έτσι, πατώντας δυνατά στο καναβάτσο θα ξεκινήσει από τα πόδια μια εκρηκτική ροή μηχανικής δύναμης που θα ταξιδέψει από το σώμα του αθλητή που το εκτελεί, στο σώμα του αντίπαλου πυγμάχου.

1. * Η μεταφορά και η κίνηση με τον κορμό και τα πόδια δεξιά-αριστερά δημιουργεί ανοίγματα και σωστές γωνίες απ’ όπου θα περάσουν τα χτυπήματα.

1. * Ποτέ δεν πρέπει να ξεχνώ το χέρι το οποίο προστατεύει την αντίθετη πλευρά του σαγονιού να βρίσκεται στη θέση μάχης. Η εκτέλεση του άπερκατ από τη φύση της εμπεριέχει μεγάλο ποσοστό ρίσκου για τον πυγμάχο που το εκτελεί. Πρέπει, λοιπόν, να είναι το λιγότερο δυνατόν εκτεθειμένος την ώρα της εκτέλεσης. (Εδώ).
Αγαπισμός

Θεολογικό μπινελίκι πολύ συνηθισμένο σε ε-μπλογκ-ημένα μπλογκ και σάιτ χριστιανών ορθοδόξων υπερασπιστών της πίστης και του έθνους και δημίων του παπισμού, μασονισμού, σιωνισμού, Νέας Τάξης Πραγμάτωνε και άλλων σκοτεινών δυνάμεων. Ως *αγαπισμός*, σύμφωνα με τους εκπορεύοντες τον μειωτικό θεολογικό χαρακτηρισμό, εννοείται μια ψευδής ένωση που βασίζεται στο τακίμιασμα με σατανικούς τύπους, όπως ρωμαιοκαθολικούς, προτεστάντες, Εβραίους, μασόνους, σε αντίθεση με την (κατά τους χρησιμοποιούντες την έκφραση) αυθεντική αγάπη, η οποία βασίζεται στην αλήθεια, όπερ εστίν μεθερμηνευόμενον "όξω οι αιρετικοί"! Ο αγαπισμός θεωρείται ως η πεμπτουσία της διεθνιστικής συνύπαρξης και ανεκτικότητας στους χαλεπούς καιρούς της παγκοσμιοποίησης, η οποία απειλεί να διαβρώσει πίστη και έθνος.

ΠΑΡΑΔΕΙΓΜΑΤΑ

1. ρουσφέτια στο δημόσιο, δωροδοκίες, χρηματοδότησε επιχειρήσεις όταν έλεγε οτι θα κόψει τις χρηματοδοτήσεις στην ολιγαρχία, ιδιωτικοποίηση λιμανιών, κέντρα υποδοχής και συσσίτια με γιγάντιες χρηματικές δαπάνες και γενικότερος νεοταξικός **αγαπισμός**, κατάργηση θρησκευτικών, κατάργηση παρελάσεων, ανέγερση μουσουλμανικών τεμένων πανελλαδικά, υπογραφές λιτότητας, μνημόνια, μεταφορές δημόσιων περιουσιών σε τοκογλύφους, μηδενικές αποδοχές για επενδύσεις, ρεκορ σε εγκληματικότητα και αυτοκτονίες, παραχώρηση του Αιγαίου, προσκύνημα στην Ευρώπη, προσκύνημα στην Αμερική, προσκύνημα στην Τουρκία. Για τα πάντα υπάρχει κι ένα τίμημα κι όταν ερθει η ώρα της δίκης του, θα παρακαλάει να τον καταπιεί η γη. (Τσίπρα φυλάξου, Μακελειό).
2. Ο οικουμενισμός είναι μία ΠΡΟΔΟΣΙΑ του Χριστιανισμού, είναι ο πιο γνήσιος πρόδρομος του ερχομένου Αντιχρίστου. Αυτός είναι ο οικουμενισμός, έτσι χαρακτηρίζεται και είναι διάχυτος γύρω μας και επικαλείται παραπλανητικά συνθήματα: 'αγάπη', **'αγαπισμός'**, 'ένωση όλων των λαών', 'ειρήνη όλων των λαών*‘ ανοχή σε ό,τι προσφέρεται’* κτλ., κτλ.. Έτσι, αντί να εκκλησιαστικοποιήσει η Εκκλησία τον κόσμο, κινουμένη εκ των έσω προς τα έξω, αντιθέτως δέχεται εκ τον έξω τον κόσμο και κοσμικοποιείται η Εκκλησία. Το αποτέλεσμα; Η ΜΑΤΑΙΩΣΗ ΤΗΣ ΣΩΤΗΡΙΑΣ. ΑΥΤΟ ΠΟΥ ΗΘΕΛΕ ΝΑ ΕΠΙΤΥΧΕΙ Ο ΔΙΑΒΟΛΟΣ. .. (Από ε-μπλογκ-ημένο μπλόγκσποτ).
3. Η ψευδής αγάπη των αντιθέων. Αντιθέτως προς την αληθή αγάπη, έχουμε και την «εσχηματισμένη», τη φαινομενική και ψευδή αγάπη,τον «**αγαπισμό**», ο οποίος προωθείται από τις δυνάμεις του σκότους και έχει μόνο την εξωτερική εμφάνιση της αγάπης, λ.χ. ως «αγαπολογία», αλλά οδηγεί στην πνευματική και αιώνια καταστροφή. Ο **αγαπισμός** αυτός, προωθώντας την επιφανειακή επί γης ειρήνη πολεμεί την Αλήθεια, με την πρόφαση ότι δήθεν «ο αγώνας υπέρ μιας απολύτου αληθείας, βλάπτει την αγάπη και την ειρήνη». Η αληθής αγάπη της ΟΡΘΟΔΌΞΟΥ Εκκλησίας και η ψευδής αγάπη («αγαπισμός») της Νέας Εποχής. (Πενταπόσταγμα).
Desk-bombing

Όταν κάποιος σκάει απρόσκλητος στο γραφείο σου αντί να πάρει τηλέφωνο ή να στείλει μέιλ. Μία από τις λέξεις του 2022 κατά το Inside Story, μιας χρονιάς όπου επανήλθαμε στα γραφεία μας πλην θεωρείται πλέον ως κανονικότητα η διαδικτυακή επικοινωνία και ως εξαίρεση η εκ του σύνεγγυς.

ΠΑΡΑΔΕΙΓΜΑ

Τι μαλακία να πάω στο γραφείο αντί να κάνω τηλεργασία. Ερχόταν ο κάθε φίτσουλας για το παραμικρό και μου έκανε **desk-bombing**.
Αλεπουδεύω

1. "Αναλαμβάνω σωματικές δυνάμεις μετά από αρρώστια. Και αναλαμβάνω οικονομικά." (Δες).
2. *Μπουσουλάω*, *έρπω*, για μωρά.
3. *Συμπεριφέρομαι πονηρά*.

ΠΑΡΑΔΕΙΓΜΑ

1. Ακόμη **αλεπουδεύει** ο Νίκος μετά το φαλιμέντο.
2. Το παιδί τους μόλις που άρχιζε να **αλεπουδεύει**, όταν τους είδα.
3. Να τον προσέχεις, γιατί σε όλες τις προηγούμενες συνεργασίες του **αλεπούδευε**.
Αδειούχος

1. Από το 1922 και μέχρι τις πρώτες μεταπολεμικές δεκαετίες λεγόταν έτσι η *πόρνη* που ήταν *δηλωμένη* και είχε άδεια, περνώντας υγειονομικούς ελέγχους.
2. Η λέξη είναι βέβαια σημαντική και στο ιδίωμα του στρατού που σημαίνει τον φαντάρο που έχει άδεια να βγει από το στρατόπεδο.
3. Ενώ η κατ' εξοχήν δόκιμη χρήση είναι οι *εργαζόμενοι που λαμβάνουν άδεια για διακοπές*.

ΠΑΡΑΔΕΙΓΜΑΤΑ

1. Το "σπίτι" της οδού Γραβιάς ήταν ίσως το μοναδικό επίσημο "μπορντέλο" της Νεαπόλεως στην περιοχή αυτή των Εξαρχείων. Άλλα δεν υπήρχαν, γιατί κάποιες διατάξεις των νόμων που ίσχυαν μέχρι τότε περί "ομαδικού εταιρισμού" δεν επέτρεπαν τη λειτουργία τους σε οποιαδήποτε περιοχή. Τα περισσότερα "σπίτια" της προπολεμικής και αμέσως μεταπολεμικής περιόδου ήταν συγκεντρωμένα περί την Ομόνοια, στην οδό Σωκράτους, στην οδό Μάρνης και περί το Μεταξουργείο ή τη Βάθη. Αντίθετα σε πολλούς δρόμους της Νεαπόλεως και των Εξαρχείων υπήρχαν νομίμως λειτουργούντα "σπίτια" με μια κοπέλα, που είχε άδεια να εκδίδεται και βέβαια περνούσε από την αρμόδια υγειονομική υπηρεσία για να ελέγχεται, ώστε να μη μεταδίδει αφροδίσια νοσήματα, όπως σύφιλη ή βλενόρροια, που εκείνα τα χρόνια ήταν στην ημερήσια διάταξη. Πολλοί ήταν εκείνοι που μετά μανίας επισκέπτονταν τις **αδειούχες** αυτές κοπέλες, πιστεύοντας ότι έτσι εξασφαλίζουν την υγεία τους. (Γιάννης Καιροφύλλας, *Η ωραία Νεάπολις και τα παρεξηγημένα Εξάρχεια*, Φιλιππότης, Αθήνα 2002, σ. 117).
2. Οι μισοί **αδειούχοι** την πέρασαν στα μπουρδέλα.
3. Το ΕΦΚΑ υπολειτουργεί τον Αύγουστο γιατί οι μισοί είναι **αδειούχοι**.
Ανεμοδούρα

Αυτός που δεν έχει καμία ιδεολογική και πολιτική συνέπεια, αλλά είναι *κωλοτούμπας* και *οφατζής*, δηλαδή πάει *Όπου Φυσάει ο Άνεμος*, σαν μια *ανεμοδούρα*.

ΠΑΡΑΔΕΙΓΜΑ

Χρειάστηκε να κατηγορηθεί για σεξουαλική παρενόχληση ο λατρεμένος τους Τζόν Μπάιντεν, για να ανακαλύψουν οι φιλελέδες πως κάτι πάει στραβά με το αγιοποιημένο #MeToo και τον ριζοσπαστικό φεμινισμό. Πρόκειται φυσικά για τους ίδιους ανθρώπους που όταν ανάλογης γελοιότητας κατηγορίες εκτοξεύονταν κατά του Ντόναλντ Τραμπ και του Μπρετ Κάβανo, αυτοί έκαιγαν τα σουτιέν τους στο Σύνταγμα και απήγγειλαν Μαρία Καλογεροπούλου στις εκδηλώσεις του "Free Thinking Zone" και του ΚΕΦΙΜ. Πως να πάρεις μετά στα σοβαρά αυτούς τους **ανεμοδούρες** με τα διπλά standards και την ατελείωτη υποκρισία; (Τηλέμαχος Χορμοβίτης).
Power Pass

Μία από τις λέξεις του 2022 κατά το ιστολόγιο του Νίκου Σαραντάκου. Πρόκειται για το επίδομα που δίνει η κυβέρνηση της ΝΔ για την πληρωμή των λογαριασμών ρεύματων, προκειμένου να κερδοσκοπούν οι ολιγάρχες που νέμονται την παραγωγή και παροχή ηλεκτρικού ρεύματος ύστερα από την ιδιωτικοποίησή του.

ΠΑΡΑΔΕΙΓΜΑ

Την επιδότηση των τιμολογίων ρεύματος (**power pass**) χρησιμοποιούν επιτήδειοι για να εξαπατήσουν καταναλωτές, προσποιούμενοι ότι δήθεν είναι υπάλληλοι του ΔΕΔΔΗΕ, προκειμένου να αποσπάσουν προσωπικά στοιχεία αλλά και στοιχεία τραπεζικών λογαριασμών (ΙΒΑΝ κτλ). (Δημοκρατική).
Αβράκωτος

*Αυτός που δεν φορά βρακί* και κατ' επέκταση ο *πάμφτωχος*, ο απολύτως εστερημένος περιουσίας. Ο όρος αποδίδει και την τάξη των Sans-culottes κατά τη Γαλλική Επανάσταση του 1789 (οι οποίοι μπορεί και να θεωρηθεί ότι φορούσαν παντελόνια και όχι τις βράκες μέχρι το γόνατο που φορούσαν οι αριστοκράτες, και όχι ήταν κυριολεκτικά γυμνοί χωρίς βρακί). Γενικότερα, όμως, οι *αβράκωτοι* είναι η "τάξη" που δεν έχει απολύτως τίποτε να χάσει, οι θήτες.

ΠΑΡΑΔΕΙΓΜΑ

Όλο και περισσότερο ο χώρος του δημοσίου λόγου πυκνώνει από περιπτώσεις ανθρώπων που φαντασιώνονται πως ανήκουν σε κάποια σκληρή ολιγαρχική ελίτ αρίστων. Λαϊκά παιδιά από επαρχίες ή γειτονιές της Αθήνας, μπερδεύοντας τον τρόπο ζωής στην πόλη με τον αστικό τρόπο ζωής (ο δεύτερος δεν είναι στενά γεωγραφικός), νιώθουν υποχρεωμένα να υπερασπιστούν τη θέση τους από τις ορδές των **αβράκωτων** ή των λυσσασμένων που βάζουν σε κίνδυνο την "κανονικότητα". (Δημήτρης Μανιάτης, *Τραμπ και Ζαμπέτας, Τα Εναλλακτικά*, Εύμαρος, Αθήνα 2018, σ. 150).
Kylie/Powers

## Powers/Abilities

Premonition:

* Due to being an off spring of Prometheus (Titan of Forethought) She is able to see visions of the future. Mostly this occurs in her dreams, but can happen when awake.
* She can't control these visions nor change it.
* No timestamps on when

* Takes a boat load of energy but she is able to share memories or visions with others, sometimes even information at a quick pace. (could potentially pass out)
Άντε γειά!

Δεν αναφερόμεθα στο γνωστό χαιρετισμό αποχώρησης, αλλά στο αυτοεπαινετικό επιφώνημα θριάμβου που εκφέρεται καπάκι μετά από τάπωμα, ατάκα, γκολ ή εξυπνάδα σε φάση "*τι είπα πάλι ο τιτανοτεράστιος!*", "*είμαι σε άλλο επίπεδο*",  "*φάε την σκόνη μου*".

Εκφέρεται κατά κόρον από τον Τάκη Τσουκαλά.

## Παραδείγματα

* *Ο Παναθηναϊκός έχει ως μονόδρομο τη νίκη, για να πλησιάσει στο -1 και να πάρει την ψυχολογία. Ο Ολυμπιακός βολεύεται μια χαρά με την ισοπαλία, καθώς θα διατηρήσει το +4, αλλά θέλει το +7 για να φωνάξει από νωρίς… **«άντε γεια»**!* (εδώ)
* *Αυτό το κορμί χαίρεται ο Κριστιάνο και… **άντε γεια!*** (εκεί)

   © Vrastaman
Άνιμα

Δοκίμως είναι Σύλλογος Προστασίας της Άγριας Ζωής. Είναι επίσης σλανγκιά νέας κοπής για τον *γυπαετό*, δηλαδή για τον άντρα που κάνει επιθετικό άγριο φλερτ σε μέσα κοινωνικής δικτύωσης ή και εκ του σύνεγγυς, συχνά ηλικιωμένος λιγούρης που την πέφτει σε νεαρές. Με τη σλανγκιά αυτή αφενός στιγματίζεται ο γυπαετός ως κάνοντας άγριο και όχι πολιτισμένο καμάκι, αφετέρου, όμως, θεωρείται και ως ένα είδος υπό εξαφάνιση που πρέπει να προστατεύσουμε, καθώς δεν μπορεί να επιβιώσει στον σύγχρονο πολιτισμό. Αυτά σε περιπτώσεις κυρίως μπαρμπάδων που έμαθαν όψιμα *τα Ιντερνέτς* και τα χρησιμοποιούν κυρίως για να την πέφτουν σε πιπίνια.

ΠΑΡΑΔΕΙΓΜΑ

1. Να τον προσέχεις τον θείο μου, είναι τελείως **άνιμα** φάση.
2. Μην τον ακούς τον μπάρμπα που λέει ότι θα προωθήσει την καριέρα σου, είναι **άνιμα**.
Άσπρα μαλλιά μαύρα γαμήσια

Σλανγκογνωμικό που αμφισβητεί την ικανότητα των ηλικιωμένων να έχουν καλές σεξουαλικές επιδόσεις σε αντίθεση με το *μαλλί μπαμπάκι ψωλή φαρμάκι*. Συνώνυμο: *άσπρα μαλλιά στην κεφαλή, κακά μαντάτα στην ψωλή*.

ΠΑΡΑΔΕΙΓΜΑ

- Είδες ρε τι τρελό εικοσάχρονο παντρεύτηκε ο γερομπισμπίκης ο εφοπλιστής;

- Καλά, **άσπρα μαλλιά μαύρα γαμήσια**.
QANONικότητα

H *κανονικότητα* που διεκδικεί ως σύνθημα η κυβέρνηση της Νέας Δημοκρατίας του 2019-2021, η οποία μοιάζει, όμως, σαν να είναι βγαλμένη από τις συνωμοσιολογικές φαντασιώσεις του αμερικανικού κινήματος QAnon, σύμφωνα με το οποίο την εξουσία λυμαίνεται μια σπείρα εωσφοριστών παιδόφιλων που εκβιάζουν ο ένας τον άλλο. Το λογοπαίγνιο χρησιμοποιούν κυρίως αριστεροί, συχνά με έφεση στη συνωμοσιολογία, οι οποίοι βασιζόμενοι στην υπόθεση Δημήτρη Λιγνάδη υπαινίσσονται ότι η υποτιθέμενη αστική κανονικότητα κρύβει από κάτω της πολλές ιστορίες συγκάλυψης, παιδεραστίας, μασονίας κ.ο.κ.

ΠΑΡΑΔΕΙΓΜΑΤΑ

1. Επιστροφή στην **QAnonικότητα**. (Φέισμπουκ).
2. Και στην ελληνική **QAnonικότητα** ποιος θα παίξει τον ρόλο του Τραμπ; Ο Καμμένος; Ή ο Τράγκας; Έχουμε την QAnonικότητα που μας αξίζει. (Φέισμπουκ).
Αναρχόμουνο

Η γυναίκα αναρχική ή βρισιά προς αναρχικό που θεωρείται ως θρασύδειλος κ.τ.ό. ή προς μάνα αναρχικού. Σημειωτέον ότι σε μια πατριαρχική φαλλογοκεντρική οπτική *αναρχία* και *μουνί* ταυτίζονται λίγο πολύ, το μουνί είναι η αρχή της αναρχίας (no pun intended).

ΠΑΡΑΔΕΙΓΜΑΤΑ

1. Τι εγινε? ολα καλα? κανενα **αναρχομουνο** γαμας ρε? Όλα καλά,όλα ανθιρά!!! (Από το Μπου).
2. Δε μου λες ρε βούρτσα! Ο γιος σου είναι Ρουβίκωνας καριόλη **αναρχόμουνο**; (Από κράξιμο του Νίκου Βούτση στο Δίστομο).
3. ΑΜΑ ΕΧΕΙΣ ΤΑ ΑΡΧΙΔΙΑ ΕΛΛΑ ΝΑ ΤΟ ΠΕΙΣ ΜΠΡΟΣΤΑ ΜΑΣ ΑΥΤΟ ΓΑΜΩ ΤΑ ΝΕΚΡΑ ΣΟΥ **ΑΝΑΡΧΟΜΟΥΝΟ**. (Από βρίσιμο μεταξύ αντιεξουσιαστών στο Διαδίκτυο).
4. - Πιάσε μου ρε συ το γκλόμπ ... όχι αυτό ρε ούφο, τ’ άλλο το παληό -το βλέπεις ρε παληόπουστα, θα σε ξεσκίσω ρε πακιστανό, φλάπ, μίλα ρε **αναρχόμουνο**, νταπ, νταπ, μίλα ρε - Δεν τόθελα, μοίρα κακό στοιχειό. Μπουπ, - τι τούρκικα μας τσαμπουνάς μωρέ σκατό, θα σε γαμήσω γω εδώ. Η βάρκα γέρνει θα χαθώ. (Indymedia).
5. To άπλυτο **αναρχόμουνο** της μάνας σου καριόλη! (Βρίσιμο αλλού στο Διαδίκτυο).
Ακρίδα

Το έντομο ακρίδα σλανγκίζεται βάσει της ιδιότητάς του να πέφτει κατά σμήνη σε αγροτικές καλλιέργειες και να τις καταστρέφει μαζικά. Συχνά λέμε *πέφτει ακρίδα*. Έτσι για ακρίδα κάνουμε λόγο:

1. Όταν έχουμε ένα *βουλιμικό άτομο* που μπορεί να εξαφανίσει τα φαγητά σε ένα τραπέζι ή μια ομάδα από βουλιμικά άτομα, λ.χ. ένα τσούρμο από πεινασμένα παιδιά.
2. Για *λαμόγιο* που πέφτει πάνω στον δημόσιο πλούτο και τον αφανίζει.
3. Στην κλεφτοσλάνγκ είναι ο διαρρήκτης, ο οποίος αδειάζει ένα σπίτι ή διαμέρισμα, κλέβει μαζικώς πολύ διαφορετικά αντικείμενα και δεν περιορίζεται σε λίγες στρατηγικές κλοπές.

ΠΑΡΑΔΕΙΓΜΑΤΑ

1. Φάε τώρα ό,τι μπορείς γιατί όταν γυρίσουν τα παιδιά από το μπάνιο θα πέσει **ακρίδα**.
2. Πολλά αντιοθωνικά συνθήματα άρχισαν εκείνη την εποχή [σ.ς.: δεκαετίες του 1850 και 1860] να ακούγονται στο καφενείο "Η Ωραία Ελλάς", όπως και στο άλλο μεγάλο καφενείο του Δημοπρατηρίου, όπου σύχναζαν περισσότεροι αγωνιστές. Κάποιοι άρχισαν να μιλάνε για τυραννία, κάποιοι άρχισαν να γράφουν στίχους για καταπατημένες ελευθερίες κι ακόμη περισσότεροι, σχεδόν όλοι, δεν σταματούσαν να μιλάνε για τους Βαυαρούς. Δεν τους ήθελαν αν και τώρα δεν ήταν τόσοι όσοι τα πρώτα χρόνια που έγινε η Αθήνα πρωτεύουσα. Ήταν λιγότεροι, μα η παρουσία τους γινόταν έντονη σε πολλούς τομείς. Κι αυτό ενοχλούσε. Τους παρομοίαζαν με ακρίδα και μάλιστα "ξένη **ακρίδα**" που κατατρώγει πολλές από τις σάρκες του πάντα φτωχού Ελληνικού προϋπολογισμού. (Γιάννης Καιροφύλας, *Η ρομαντική Αθήνα*, Φιλιππότης, Αθήνα 1996, σ. 137).
3. Ευτυχώς δεν πέσαμε σε **ακρίδα**. Πήρε ό,τι λεφτά είχαμε στο συρτάρι και έφυγε κύριος αφήνοντας ήσυχο το υπόλοιπο σπίτι.
Αναρχοβήγκαν, αναρχοβίγκαν

Αυτός που συνδυάζει χορτοφαγικές/ βίγκαν διατροφικές συνήθειες με αναρχική ιδεολογία. Αυτός δηλαδή του οποίου ο βιγκανισμός δεν είναι απλώς μόδα, τάση, χιψτεριά κ.ο.κ., αλλά εντάσσεται σε ένα ευρύτερο αναρχικό όραμα ζωής με έμφαση λ.χ. στην αποανάπτυξη, τον αντισπισισμό, τον μικροκοινοτισμό, τον πριμιτιβισμό/αναρχοπρωτογονισμό και το οποίο όραμα ενδέχεται να υποστηρίξει και με δυναμικές μεθόδους. Οι αναρχοβίγκαν δραστηριοποιούνται συχνά το Πάσχα, καταγγέλλοντας τη σφαγή των αθώων αμνών (ινσέψιο) στα τραπέζια των Ελληνορθόδοξων.

ΠΑΡΑΔΕΙΓΜΑΤΑ

1. **αναρχοβίγκαν** για την ολική απελευθέρωση και τα ρέστα, που έχουν 40 ζώα ο καθένας έγκλειστα σε διαμερίσματα και κλούβια κτηνιάτρων, πολεμούν τον σπισισμό λένε την ίδια ώρα που απαγάγουν κατοικίδια?!?! (όπως τα λένε…οι αντισπισιστές!!!) τα χαρίζουν, τα δίνουν για υιοθεσία, είναι ενάντια στη βιομηχανία κρέατος αλλά υπέρ της βιομηχανίας βίγκαν…until every cage is empty λέμε! και βίγκαν κραγιόν και τυρί έχω λέγετε! (Μπαλωθιά).
2. Οι**αναρχοβίγκαν** *και τα γκουλάγκ ταβάριτς…* Κι επειδή του γύρισε, μαντάμ, το μάτι του αναρχοβίγκαν βλέποντας τρεις σπαλομπριζόλες και δυο σκωταριές κρεμασμένες στα τσιγκέλια του χασάπη, του το σπασε το μαγαζί... Στα Εξάρχεια, που αλλού; Κει ξέρει ο εν λόγω αναρχοβίγκαν, κει εμπιστεύεται, που να τρέχει εξ άλλου να βρει άλλο μέρος, αντίσταση κάνει το παλικάρι, στο πού θα κολλήσουμε; Πληροφορίες τον θέλουν να φωνάζει, την ώρα της επανάστασης: «Λευτεριά στους χοίρους, Τσε ζεις εσύ μας οδηγείς». Τ’ άκουσαν και οι Ρουβίκωνες της περιοχής, μαζεύτηκαν και άλλοι πέντε έξι περίεργοι τρέξαν προς συμπαράσταση, κι άρχισαν τα συνθήματα. Κάποιοι είπαν πως φώναζαν «μπάτσοι γουρούνια»,  αλλά όπως λένε οι εγκυρότατες πληροφορίες μου, το σταμάτησαν πάραυτα καθότι στο Εξάρχειο, ως γνωστό, δεν συχνάζουν του έθνους τα λαγωνικά, σου λέει που να φωνάζω τώρα, και ποιος θα με ακούσει; το αμνοερίφιο; Ή σάμπως ο κόκορας; Έτσι, λοιπόν, για να κρατήσουν δυνάμεις (η επανάσταση, η διαρκής, όσο να ναι χρειάζεται κάποιες παραπάνω θερμίδες) το σπάσανε το μαγαζί στα μουγκά, κάνοντας μόνο μια δυο επιπλήξεις, τύπου «Άκου εμποράκο χασαπάκο, μην ξανακουμπήσεις αγελάδα γιατί θα στην δώσουμε να την φας». (Βέβαια κάποιοι διαμαρτυρήθηκαν, λέγοντας, πως δεν ήταν και η αυστηρότερη των επιπλήξεων αλλά χου κερς). Κι έφυγαν... Που πήγαν; Που να ξέρω μαντάμ; Μάλλον στο ΒουΠου προάστιο που διαμένουν, είχαν και ένα σούσι να προκάνουν... Κάποιο άλλοι, βέβαια, φάγανε στου Κάββουρα από τρία σουβλάκια έκαστος, αλλά μην το κάνουμε και ζήτημα... (Εδώ).
3. του Μπούκτσιν για να δούν που οδηγούνε αυτές οι αντιλήψεις πριν γεμίσουμε αναρχοβέγκαν,αναρχοσατανιστές,αναρχοντάμπστεπ,κλπ. (Τσικνοπέμπτη στο Nosotros).
Όχι μάνες

Παράκληση να τηρηθούν κάποια όρια ευπρέπειας, (πώς λέμε "τα όρια της σάτιρας"), δηλαδή ας βρίσουμε ο ένας τον άλλον όσο θέλουμε, αλλά να μη φτάσουμε να βρίσουμε τη μάνα του άλλου. Η έκφραση υποτίθεται ότι λεγόταν αρχικά σε αγώνες λ.χ. ποδοσφαίρου, μπάσκετ ή άλλου αθλήματος, όταν ένας καυγάς έβγαινε εκτός ελέγχου και ο σωφρονέστερος της παρέας προσπαθούσε να βάλει κάποια όρια στο βρισίδι, ώστε να μην αναγκαστούν να παίξουν και ξύλο μετά οι υβριζόμενοι για λόγους τιμής.

Πλέον λέγεται ή για να πούμε εξαρχής ότι πρέπει να τηρηθούν κάποια ελάχιστα όρια ευπρέπειας ή έχει αποδεσμευτεί η έκφραση και χρησιμοποιείται ως τιραμισουρεαλισμός ή ως γείωση. Ή, μετα-κυριολεκτικά, ως παράκληση σε μέσα κοινωνικής δικτύωσης να μην το παρακάνουμε με την ανάρτηση μανάδων την Ημέρα της Μητέρας κ.ο.κ.

ΠΑΡΑΔΕΙΓΜΑΤΑ

1. **Όχι μάνες**. Ο Ματθαίος Γιαννούλης βρίζει τη μάνα του Τσίπρα και του λείπει και η χούντα. (Luben)
2. **Όχι μάνες**! Ο Πάνος Καμμένος και η διολίσθηση της πόλεως στον οίκο. Παρά τις εντάσεις που προκαλούνται λόγω της γειτνίασης της πολιτικής με το θέαμα, κοινός τόπος της νεωτερικής πολιτικής δημοσιότητας είναι η εξαίρεση από τις σκληρές κόντρες της οικογένειας των πολιτικών. Ο Πάνος Καμμένος, πρωτοτυπώντας και εδώ, δεν διστάζει συχνά πυκνά να φέρνει την οικογένειά του στην εμπροσθοφυλακή, συγχέοντας εντέχνως τα όρια πόλεως και οίκου. (Χρήστος Νάτσης στο Unfollow).
3. –Τι θα φας σήμερα;

–Μου έστειλε ένα γιουβετσάκι η μάνα μου—
–**Όχι μάνες**.

–Ναι, ρε φτωχόπουστα, κάτσε άνεργος να περιμένεις το μάννα εξ ουρανού—
–**Όχι μάνες.**

–Πήγα να ανοίξω τον υπολογιστή και είδα πως μου κάηκε η μητρική, γαμώ τον Χ—
–**Όχι μάνες**. (Τιραμισουρεαλισμοί και γειώσεις στο σλανγκρ).
Αναρχοκομμουνιστοσυμμορίτης

Ένα από τα πληθωριστικά σύνθετα που χρησιμοποιούσαν οι δεξιοί εθνικόφρονες ενάντια στα μέλη του Δημοκρατικού Στρατού Ελλάδας κατά τον Εμφύλιο Πόλεμο (1946-1949) και κατ' επέκταση ενάντια σε ανήκοντες σε ένα μεγάλο φάσμα αριστερών ιδεολογιών στη συνέχεια. Το ενδιαφέρον πέρα από την πάγια χρήση του μειωτικού *συμμορίτης* για τον *αντάρτη* έγκειται στη σύμφυρση των διαφορετικών ιδεολογιών του *αναρχισμού* και του *κομμουνισμού* από την οπτική γωνία ενός δεξιού εθνικόφρονα, αφού θεωρείτο ότι ο κομμουνισμός συνιστούσε και μια *αναρχία* εναντίον του αστικού κράτους.

ΠΑΡΑΔΕΙΓΜΑ

«Κύριοι Δικαστές, για την υπόθεση που συζητείται δεν έχω τίποτα να σας φωτίσω. Τα περίφημα στοιχεία κατά της κατηγορίας μου που επικαλείστε είναι παμπάλαια, χιλιοειπωμένα, φθαρμένα, είναι επανέκδοση». Είπε ότι βρίσκετε στο ειδώλιο του κατηγορουμένου λόγω «του εξουσιαστικού τσαμπουκά» και την εμπλοκή του στην υπόθεση της 17 Νοέμβρη την απέδωσε σε «κακοστημένη κρατική σκευωρία», ενώ χαρακτήρισε την δίκη πολιτική και τον εαυτό του πολιτικό κρατούμενο. Αναφέρθηκε στο ότι «η τρομοκρατία έχει ονοματεπώνυμο, έχει αφεντικά, όργανα και μηχανισμούς. Είναι η εξουσία των εκμεταλλευτών καταπιεστών», και συμπλήρωσε ότι «Έτσι τώρα οι πρώην **αναρχο-κομμουνιστοσυμμορίτες** που συλλαμβάνονταν και καταδικάζονταν με το Νόμο 509 τώρα ονομάζονται τρομοκράτες και καταδικάζονται με ειδικούς κάθε φορά νόμους», «Εξηνταπέντε χρόνια ζω την εκμετάλλευση και την καταπίεση, την υποκρισία και το ψέμα, διώξεις, φυλακίσεις, συκοφαντίες, λασπολογίες, απειλές κατά της ζωής μου. Ζω το φασισμό. Αυτή είναι η πατρίδα σας!». Ειδική αναφορά έκανε στην αστική δικαιοσύνη λέγοντας: «Δεν υπήρχε απεργία που τα Δικαστήριά σας να μην την έβγαλαν παράνομη και καταχρηστική. Την ίδια ώρα οι Δικαστές αποφάσιζαν για αύξηση του μισθού τους και μαζί με αυτούς θα έπαιρναν και οι Βουλευτές και κατά 500% αύξηση!». (Από την απολογία του Γιάννη Σερίφη).
Άφρικα

Σλανγκ του Εμφυλίου. Έτσι ονόμαζαν οι αντάρτες την περιοχή ανάμεσα στις δύο Πρέσπες, η οποία ήταν κατάφυτη σε αντίθεση με άλλες ορεινές περιοχές, όπου διεξήχθη ο Εμφύλιος.

ΠΑΡΑΔΕΙΓΜΑ

Ο μουσικός είχε φτιάξει μια χορωδία με τα αετόπουλα, τα μικρά παιδιά της **Άφρικα**, όπως αποκαλούσαν την περιοχή ανάμεσα στις δύο Πρέσπες, όπου βρισκόταν από ένα χρόνο η έδρα της Προσωρινής Δημοκρατικής Κυβέρνησης. Οι συνθήκες εκεί ήταν διαφορετικές από όλη σχεδόν την υπόλοιπη επικράτεια του επαναστατικού κράτους, που αποτελούνταν πια από βουνοκορφές ή από πλαγιές και οροπέδια με ακατοίκητα πλέον χωριά. Μόνο οι κάτοικοι της **Άφρικα** και των οικισμών στο υπόλοιπο Βίτσι είχαν πολλαπλασιαστεί, καθώς η παρουσία των ανταρτών έδινε δουλειά και ασφάλεια στους ντόπιους. Ήταν άνθρωποι που στο παρελθόν είχαν κυνηγηθεί για τη σλαβομακεδονική καταγωγή τους και, παρότι θα μπορούσαν να μεταναστεύσουν βορειότερα, όπου οι Γιουγκοσλάβοι είχαν δημιουργήσει πλέον μια ξεχωριστή δημοκρατία για τους ομοεθνείς τους, παρέμεναν στην Ελλάδα, αφού η κυβέρνηση των ανταρτών τους αντιμετώπιζε φιλικά. Μαζί με τους πρόσφυγες από τον Πόντο, που είχαν πάει στην περιοχή μετά το '22, απασχολούνταν στα οχυρωματικά έργα και στις διάφορες ανάγκες που γεννούσε η καθημερινότητα ενός στρατού, ο οποίος, μετά την εκκένωση του Γράμμου, είχε, τουλάχιστον τοπικά, αυξηθεί. (Κώστας Κουτσομύτης, Ευάγγελος Μαυρουδής, *Το Κόκκινο Τανγκό*, εκδ. Κέδρος, Αθήνα 2016, σ. 188-189).
Αγία Τριάδα

Ακραία βλάσφημη έκφραση με την οποία ως *Αγία Τριάδα* σλανγκίζεται η *τριάδα του πέους και των δύο όρχεων*. Η βλασφημία έγκειται μεταξύ άλλων στο ότι ο υπερβατικός (μονο)θεϊσμός (έστω κι αν πλουραλιστικός μονοθεϊσμός) του χριστιανισμού επανεγγράφεται στον παγανισμό με λατρεία του Φαλλού και άλλων δυνάμεων της γονιμότητας ως θεών κ.ο.κ. Πρόκειται βεβαίως για μια βλασφημία που επιτυγχάνει μια γνήσια *ελληνο-χριστιανική* σύνθεση.

ΠΑΡΑΔΕΙΓΜΑ

- Τι κοιτάζει η παπαδιά κάτω απ' τα ράσα του παπά;

- Την **Αγία Τριάδα**. (Παραδοσιακή αποκριάτικη βλασφημία)
Αδερφοπατέρας

Ο μεγάλης ηλικίας γκέι που λειτουργεί ως ηγετική μορφή μιας *πουστωδίας* από γκέι, ενίοτε με πατερναλιστικό τρόπο που απάδει προς τον αγώνα ενάντια στην ετεροπατριαρχία, εξ ου και η ειρωνεία της έκφρασης.

ΠΑΡΑΔΕΙΓΜΑ

Καλά το όνομα του **αδερφοπατέρα** μεταφραστή το έχουν τυπώσει πιο μεγάλο από το όνομα του συγγραφέα, έλεος!
Αναρχοναζί

Χρησιμοποιείται κυρίως από εθνικιστές και λιγότερο από δεξιοφιλελεύθερους. Από τους δεύτερους στιγματίζει το γεγονός ότι η άκρα αριστερή αναρχία μπορεί να οδηγήσει στο ακριβώς αντίθετό της στο ιδεολογικό φάσμα, ήτοι στον ολοκληρωτικό φασισμό, ιδίως αν συνοδεύεται από ένοπλο τραμπουκισμό, σύμφωνα με τη λογική τυο *πετάλου*: τα άκρα συναντώνται. Από τους εθνικιστές χρησιμοποιείται περισσότερο στη λογική μιας απολογητικής ότι οι υποτιθέμενοι αντιεξουσιαστές εξασκούν οι ίδιοι την εξουσία της βίας ενίοτε σε συμπαιγνία με την πολιτική εξουσία. Συνώνυμο: *αναρχοφασίστας*, παρεμφέρες: *αναρχοσταλίνας*. Σύγκρινε με: *φεμιναζί*. Σημειωτέον ότι δοκίμως υπάρχει αναρχοεθνικισμός, ένα κίνημα που πρεσβεύει την αντιμαρξιστική, αντικομμουνιστική, αλλά και αντικρατιστική θεωρία ότι έθνη και εθνότητες πρέπει να αφήνονται να ανθήσουν και να ολοκληρωθούν άναρχα χωρίς παρέμβαση της κρατικής εξουσίας. Υπήρχε από τη δεκαετία του 1920, αλλά μετά το 1990 καθιερώθηκε από τον Troy Southgate.

ΠΑΡΑΔΕΙΓΜΑΤΑ

1. ΟΙ **ΑΝΑΡΧΟΝΑΖΙ** ΔΙΑΤΑΖΟΥΝ, Η ΔΙΚΑΙΟΣΥΝΗ ΥΠΑΚΟΥΕΙ.....Με “πιέσεις” αντιεξουσιαστών η άδεια στον μακελάρη Μιχάλη Μακρυγιάννη οποίος φυσικά δεν γύρισε ποτέ στη φυλακή... (Ellhnopsyxoi).
2. ΠΕΡΙ ΤΣΟΓΛΑΝΙΔΙΟΥ **ΑΝΑΡΧΟΝΑΖΙ** ΡΩΜΑΝΟΥ ΤΟ ΑΝΑΓΝΩΣΜΑ..Αχ, έπρεπε και εγώ στα 14 μου να πετώ μπουκάλια στα περιπολικά και στα 17 μου να κυκλοφορώ με καλάσνικοφ και να ληστεύω τράπεζες για κάνα χασισάκι και μπουρδελάκι και ας ήμουν γόνος χλιδάτων οικογενειών των βορείων προαστίων .. Και αν με έπιαναν θα τους έλεγα πως πρέπει να με αφήσουν να σπουδάσω γιατί αν και αναρχικός αναγνωρίζω τη δημόσια παιδεία της κρατικής εξουσίας και τη δικαιούμαι. Εξάλλου τον σωστό νεολαίο όλοι θα τον ξεχάσουν, τον μαλάκα ουδείς... Κρίμα κρίμα κρίμα που υπήρξα ένας σωστός νεολαίος!

Κάποιοι λένε πως είναι λογικό να μετακινηθούν οι "τεκτονικές πλάκες" της ψυχοσύνθεσης και των ισορροπιών ενός έφηβου τη στιγμή που στα χέρια του ξεψυχά ο συνομήλικος φίλος του από έναν ένστολο..Μάλιστα.. Σύμφωνα με αυτή τη λογική ο 15χρονος γιος του κρεοπώλη μου τον οποίον ένα πρωινό τρεις αλβανοί τον εκτέλεσαν εν ψυχρώ πριν από 3 χρόνια για να του ληστέψουν τα χρήματα που είχε πάνω του για αγορά εμπορεύματος, καλά θα έκανε να αρπάξει ένα καλάσνικοφ και να μην αφήσει αλβανό για αλβανό στο δρόμο έτσι; (Υγρόν Πυρ).

1. Ο ΑΚΡΟΑΡΙΣΤΕΡΟΣ **ΑΝΑΡΧΟΝΑΖΙ** ΦΟΝΙΑΣ ΤΗΣ ΠΑΡΟΥ ΕΚΑΝΕ ΛΗΣΤΕΙΕΣ ΓΙΑ ΝΑ ΚΑΛΛΩΠΙΖΕΤΑΙ ΜΕ ΠΛΑΣΤΙΚΕΣ ΕΓΧΕΙΡΗΣΕΙΣ (Κέρβερος Ελλάς).
2. Πασόκ και **Αναρχοναζί** δουλεύουνε μαζί. (Διώνιος).
3. Οι επιθέσεις των **αναρχοναζί**, όπως αυτή στον Μαραντζίδη —μαύρες χάντρες στο κομπολόι τής βίας—, ξεπερνούν αριθμητικά τα χρυσαυγίτικα πογκρόμ.   Φυσικά, τα μεν τα μισούμε δικαίως σαν κάτι όλως απάνθρωπο: σατανικό. Τις δε τις θεωρούμε κομμάτι τής καθημερινότητάς μας — κάτι που γίνεται.   Χάρη στην ανοχή μας, τα μεν θα ξεπεράσουν τις δε, θα γίνουν καθημερινότητα — κάτι που γίνεται. Όταν, και για όσο, θα ξεχωρίζουν μεταξύ τους. (Κυριάκος Αθανασιάδης, Book's journal).
Ακαδημία Πλάτανος

Έκφραση από την *Μαντάμ Σουσού* (1939) του Δημήτρη Ψαθά, που έχει μείνει ιστορική. Αναφέρεται στην περιοχή της Αθήνας *Ακαδημία Πλάτωνος*, που είχε ένδοξο παρελθόν, αναφερόμενο στην ομώνυμη σχολή του κορυφαίου Έλληνα φιλοσόφου, πλην τον 19ο και 20ο αιώνα είχε υποβαθμιστεί, αναφερόμενη υποτιμητικά και ως *Μπύθουλας* εκ του *Βύθουλας*, λόγω λιμναζόντων λυμάτων. Η έκφραση Ακαδημία Πλάτανος του Ψαθά έχει ως σκοπό αφενός να θίξει τον ευφημισμό κατά τον οποίο ο *Μπύθουλας* μετατρέπεται σε *Ακαδημία Πλάτωνος*, αλλά και το ότι εντέλει η ημιμαθής Μαντάμ Σουσού κάνει μαργαριτάρι και το τοπωνύμιο που αναφέρει μάλλον παραπέμπει στο πολύ λαϊκό θέαμα ενός *πλατάνου* στη μέση ενός νεοελληνικού χωριού ή και λαϊκής συνοικίας. Χωρίς να λείπουν και οι παρετυμολογίες για πλάτανο στον χώρο της σχολής κ.ο.κ.

ΠΑΡΑΔΕΙΓΜΑ

Όχι, δεν μένω στον Μπύθουλα, κατοικώ στην **Ακαδημία Πλάτανος**.
Αγαρηνός, αγαρινός

Εθνικό φαυλιστικό για τους Τούρκους, μεσαιωνική λέξη, προέρχεται από την Άγαρ, που στην Παλαιά Διαθήκη είναι παλλακίδα του Αβραάμ και μητέρα του Ισμαήλ, γενάρχη των Αράβων και κατά συνέπεια όλων των μουσουλμάνων. Βλ. Νίκος Σαραντάκος, *Το ζορμπαλίκι των ραγιάδων. Ανιχνεύοντας το 1821 μέσα από τις λέξεις του*, Εκδόσεις του Εικοστού Πρώτου, Αθήνα 2021, σ. 27. Και η Μαρία Ιορδανίδου στη *Λωξάντρα* (1963) αποκαλεί τους Τούρκους *αγαρηνά σκυλιά*.

ΠΑΡΑΔΕΙΓΜΑΤΑ

1. Τα κλαύματα και τους θρήνους οπού έχουν οι σκύλοι οι **Αγαρινοί** και κοντεύουν να ψοφολογήσουν από τον φόβο τους, πλην γνωρίζετε την ολιγοκαρδίαν οπού έχουν οι Αγαρινοί. (Στάικος Σταϊκόπουλος σε επιστολή του από το Άργος 4/4/1821).
2. Πολλοί εξ αυτών εδυσφόρουν ν' αφήσωσιν εις την θηριότητα των **Αγαρηνών** τους πληγωμένους συγγενείς και φίλους των. (Χριστόφορος Περραιβός).
3. Ή θα καταφανισθείτε από χέρια **αγαρηνά.** (Διονύσιος Σολωμός, *Εις τον θάνατον του Λορδ Μπάιρον*, 1824).
Αμερικανοτσολιάς

*Γερμανοτσολιάδες* ήταν τα Τάγματα Ευζώνων που είχαν συνεργαστεί με τους Ναζί κατά την κατοχή. Επειδή από το ύστερο 1944, ταγματασφαλίτες προσπάθησαν να σώσουν τον εαυτό τους, συνεργαζόμενοι με τους πρώην αντιπάλους τους Άγγλους εναντίον των κομμουνιστών και άλλων αριστερών και σταδιακά από το 1946 και με τους Αμερικανούς, που διαδέχθηκαν τους Άγγλους στην ηγεσία του αντικομμουνιστικού αγώνα, οι κομμουνιστές και άλλοι αριστεροί ονόμασαν τους δεξιούς της κυβέρνησης *Αμερικανοτσολιάδες* για να υπαινιχθούν ότι ο δωσιλογισμός έχει συνέχεια στην κυβέρνηση της χώρας υπό άλλα αφεντικά (ενώ αντιστοίχως οι αντάρτες αντιστάθηκαν και στους Γερμανούς κατακτητές και στους Άγγλους και Αμερικανούς). Ο όρος χρησιμοποιείται συνεχώς έκτοτε για τον δουλόφρονα προς τα συμφέροντα της υπερατλαντικής υπερδύναμης. Τον όρο χρησιμοποιούσε συχνά ο Τζίμης Πανούσης, μεταξύ άλλων για να χαρακτηρίσει τον πρωθυπουργό (2009-2011) Γιώργο Παπανδρέου.

ΠΑΡΑΔΕΙΓΜΑΤΑ

1. Βρέθηκαν στην αγκαλιά της μπουρζουαζίας και έγιναν οι πράκτορες και οι καταδότες των υπερ-αντλαντικών αφεντικών για τους πολιτικούς αντιπάλους τους. Ας μείνουν στην ιστορία ως **Αμερικανο-τσολιάδες**! (Από την απολογία του Γιάννη Σερίφη στις δίκες της 17 Νοέμβρη, δες)
2. Ο **Αμερικανοτσολιάς** δίνει συνέντευξη στον Τζίμη Πανούση. (Εδώ).
3. Κύριε Πομπέο, ιδού οι **Αμερικανοτσολιάδες** σου! (Νίκος Μπογιόπουλος, Iskra).
4. Γίνε **Αμερικανοτσολιάς** θα πάρεις ανταλλάγματα. (Ημερόδρομος).
5. Εκπαιδεύοντας «**αμερικανοτσολιάδες**». Το ΝΑΤΟ εμφανίζεται στο Ιράκ, αναλαμβάνοντας την εκπαίδευση των στελεχών του ιρακινού στρατού που δημιουργούν οι Αμερικανοί. Προσφέρει και η Αθήνα εκπαιδευτές... Ελληνες αξιωματικοί θα λάβουν μέρος στο πρόγραμμα, που θα εξελιχθεί υπό την αιγίδα του ΝΑΤΟ, για την εκπαίδευση στελεχών του ιρακινού στρατού, τον οποίο προσπαθούν να δημιουργήσουν και να στηρίξουν οι Αμερικανοί. (Ρίζος)
Αγγελικάτος

Και κυρίως *αγγελικάτη* στο θηλυκό. Παραδοσιακό αισθητικό ιδεώδες για όποιον ή όποια θεωρείται όμορφος/η σαν άγγελος. Στο Διαδίκτυο το βρίσκω σε τοπικά ιδιώματα, όπως της Μάνης, της Εύβοιας και Σκύρου, της Σμύρνης και Ερυθραίας, πιθανόν να υπάρχει και αλλού.

ΠΑΡΑΔΕΙΓΜΑΤΑ

1. Κόρη μηλοπρόσωπη και μυριάκριβη μου αγάπη, **αγγελικάτη** μου μορφή, μες στο μυαλό αδράχτι. Πέλαγο θορυβούμενο με διώχνει μακριά σου,. μα αέρας μυρωμένος γιασεμιά φτάνει απ'τα μαλλιά σου. Στο ζαφειρένιο το γιαλό,πολύπαθος σαν φτάσω. ηλιογέννητη γενιά,να'ρθείς να σ'αγκαλιάσω. Φιλί από ροδόσταμο,δώσε μου να πιω,. αγιασματάρι του Θεού,πάντα να μένω εδώ. (Σελάνα Γραίκα).
2. -Α, να σε πάρω, Παναγιά μου, καλή αγγελοπρόσωπη και θεοσκέπαστη με το παιδί σου, την κορασιά μου την **αγγελικάτη** μεγαλομάτα, να σε πάω. Παναγιά μου, εσένανε και το παιδί σου, σε τόπο σίγουρο να γλυτώσεις απ' την θύελλα του κατατρεγμού, που έρχεται. (Εύβοια, Σκύρος).
3. Τ' **αγγελικάτο** σου κορμί κρυφά το καμαρώνω. (Εδώ).
Merres Crisimes

Ευχή που ακούστηκε κατά τα Χριστούγεννα του 2020 (*κορονιάρες μέρες*) με επιτονισμό Ελληνοαμερικάνων που εύχονται *Merry Christmas*, ενώ στην πραγματικότητα απλώς υπενθυμίζουν ότι *οι επόμενες δύο εβδομάδες είναι κρίσιμες* για τη μη εξάπλωση της πανδημίας του κορονοϊού Covid-19.

ΠΑΡΑΔΕΙΓΜΑ

Περιμένουμε να μας ευχηθούν ο Τσιόδρας και ο Χαρδαλιάς **Merres Crisimes**. (Facebook).
Αγλαροπουρός

Στα καλιαρντά είναι ο γέρος που ξενυχτά και νυχτοπερπατά, εκ του στερητικού *-α* και του *γλαρώνω* (<*γλαρός* = ήρεμος, πιθανόν < *ιλαρός* ή < *βλαδαρός* = νωθρός) και του *πουρός* που προέρχεται από λέξη της Ρομανί για τον *ηλικιωμένο*.

ΠΑΡΑΔΕΙΓΜΑ

Τι θέλει αυτός ο **αγλαροπουρός** που σε καμακώνει με τα μάτια το τελευταίο μισάωρο;
Ανηχυσία

Η *ανησυχία* για το πού ή/και πότε ή/και πώς θα *χύσεις* στο σεξ. Παραδόξως συχνό μαργαριτάρι των Μ.Μ.Ε. που φαίνεται ότι κάτι θέλουν να μας πουν.

ΠΑΡΑΔΕΙΓΜΑΤΑ

1. Παρά την **ανηχυσία** του κόσμου οι εγγυημένες καταθέσεις κάτω των 100 χιλιάδων ευρώ είναι εξασφαλισμένες κάτω από οποιεσδήποτε συνθήκες. (Πολίτης).
2. **Ανηχυσία** Ομπάμα για οικονομία. (Σκάι).
3. Παγκόσμια **ανηχυσία** για τον κοροναϊό. (Ερτ).
4. Αποδεικνύοντας ότι δεν έχουν καμία επαφή με το τί συμβαίνει αυτή τη στιγμή στην κοινωνία και ότι δεν συναισθάνονται ούτε στο ελάχιστο το φόβο και την **ανηχυσία** των πολιτών μπροστά στο ανεξέλεγκτο κύμα της πανδημίας, πρώτα ο Γιώργος Γεραπετρίτης σήμερα βγήκε και δήλωσε ότι “αν υποθέσουμε ότι είχαμε 5.000 ΜΕΘ, αυτό θα σήμαινε, κατά τη φυσιολογική φορά των πραγμάτων, ότι θα είχαμε έναν πολύ μεγαλύτερο αριθμό νεκρών, γιατί η θνητότητα μέσα στις μονάδες είναι περίπου στο μισό, 45-50%” για να υποστηρίξει στη συνέχεια ότι…ο ΣΥΡΙΖΑ αλλοίωσε τα λεγόμενά του, ωσάν να μην υπάρχει βίντεο με την ακριβή του δήλωση στην ΕΡΤ μπροστά στους άλαλους Κοτταρίδη και Πιτταρά. (The Faq).
5. Παγκόσμια **ανηχυσία** παιδιά. (Πρωκτικό μπλογκσποτ).
6. Διακατείχετο από μεγάλη **ανηχυσία** ότι το προφυλακτικό θα γλιστρούσε και θα έχυνα μέσα της γι' αυτό βγήκα και την έχυσα στην κοιλιά.
7. Είχε **ανηχυσία** ότι ο Γιώργος θα έχυνε σαν κοκοράκι και δεν θα προλάβαινε να φτάσει οργασμό.
8. Ο Γιάννης δεν έχυνε με τίποτα ενώ αυτή είχε ήδη φτάσει σε τέσσερις οργασμούς. Την έπιασε **ανηχυσία** ότι στο τέλος θα της έδινε το μουνί στο χέρι.
Α4

Επειδή οι εκτυπώσεις σε χαρτί γίνονται κατά 90% σε διάσταση Α4, η τελευταία χρησιμοποιείται για να χαρακτηρίσει σχέσεις, καταστάσεις ή άτομα που είναι συνηθισμένα, δεδομένα, αναμενόμενα, δηλ. κάτι σαν σταθεροτυρόπιτες .

ΠΑΡΑΔΕΙΓΜΑΤΑ

* όταν μια σχέση γίνε**ι Α4** κ πιάσει μούχλα απ'τη ρουτίνα, το δεδομένο κ την τεμπελιά, έχεις χάσει κάθε τι ενδιαφέρον κ ερωτικό. πας για φούντο! (Εδώ)
* υπαρχουν τα ατομα **Α4** υπάρχουμε κ μεις που δεν προγραμματίζουμε ουτε ποτε θ'ανάψουμε τσιγάρο. (Εδώ)